PRITARTA

 Molėtų rajono savivaldybės tarybos

 2016 m. spalio d.

 sprendimu Nr. B1-

MOLĖTŲ PRADINĖS MOKYKLOS VIDENIŠKIŲ PRADINIO UGDYMO

SKYRIAUS

**IKIMOKYKLINIO UGDYMO PROGRAMA**

Videniškiai

2016 m.

**TURINYS**

I. Bendrosios nuostatos...............................................................................................................3

II. Ikimokyklinio ugdymo principai............................................................................................3

III. Tikslai ir uždaviniai..............................................................................................................4

IV. Ugdymo turinys, metodai, priemonės..................................................................................4

V. Ugdymo pasiekimai ir jų vertinimas....................................................................................32

VI. Literatūra............................................................................................................................32

1. **BENDROSIOS NUOSTATOS**

**Įstaigos pavadinimas:** Molėtų pradinės mokyklos Videniškių pradinio ugdymo skyrius.

**Adresas:** Graužinių g. 1, Molėtai, tel. 8-383 54593, el. p. pradmok@moletai.lt

**Teisinė forma:** Molėtų rajono savivaldybės biudžetinė įstaiga.

**Mokyklos grupė:** bendrojo ugdymo mokykla.

**Mokyklos tipas:** pradinė mokykla.

Molėtų pradinė mokykla – juridinis asmuo, savo veiklą grindžiantis Lietuvos Respublikos Konstitucija, Lietuvos Respublikos švietimo įstatymu, Vaikų teisių konvencija, Lietuvos Respublikos vaiko teisių apsaugos pagrindų įstatymu, Ikimokyklinio ir priešmokyklinio ugdymo koncepcija ir kitais vaikų ugdymą reglamentuojančiais aktais, Švietimo ir mokslo ministerijos ir steigėjo priimtais teisės aktais, įstaigos nuostatais, vidaus darbo taisyklėmis bei darbuotojų pareigybiniais aprašais.

**Vaikai ir jų poreikiai.** Ikimokyklinio ugdymo grupėje ugdoma 13 vaikų. Ikimokyklinio ugdymo programa garantuoja vaikams galimybę rinktis veiklą pagal interesus ir poreikius, interesų bei poreikių plėtojimąsi, naujų atradimą, konkrečiam amžiaus tarpsniui svarbių vaiko gebėjimų nuoseklų ugdymą.

Grupėje kuriama jauki, saugi estetiška aplinka, pritaikyta vaikų poreikiams. Bendruomenės nariai jaučiasi saugūs, pasitiki vieni kitais. Grupėje veikla yra tikslinga ir veiksminga, įvairi ir kūrybinga. Ugdymo metodai, būdai, formos parenkami atsižvelgiant į ugdymo tikslus ir uždavinius, vaikų amžių, gebėjimus ir poreikius.

**Grupės savitumas**. Grupėje ugdomi vaikai nuo 2 iki 7 metų. Grupėje specialiųjų poreikių vaikų nėra. Grupėje didelis dėmesys skiriamas vaikų sveikatinimui ir fiziniam aktyvumui, taisyklingos laikysenos formavimui.

**Pedagogų ir specialistų pasirengimas.** Grupėje dirba auklėtoja (buvusi pradinių klasių mokytoja) ir auklėtojos padėjėja, vaikams kartą per mėnesį teikiama logopedo pagalba.

**Regiono savitumas.** Ikimokyklinė grupė įsikūrusi buvusios Videniškių pagrindinės mokyklos pastate. Tame pačiame pastate yra biblioteka. Vaikams yra galimybė naudotis informacinėmis technologijomis. Šalia yra vienuolynas ir bažnyčia. Tai sudaro sąlygas vaikams doriniam ugdymui bei susipažinti su garsia miestelio praeitimi. Netoliese esantis Liesenų piliakalnis, Žižmaukos dvaro ansamblis įdomūs savo istorine praeitimi.

**II. IKIMOKYKLINIO UGDYMO PRINCIPAI**

**Sveikatingumo principas** – laiduoja vaikui fiziškai ir psichologiškai saugią aplinką, vaiko poreikius atitinkantį ugdymą. Vaikas, įgydamas sveikos gyvensenos įgūdžių, pratinasi saugoti savo ir kitų fizinę bei psichinę sveikatą, švarinti aplinką, saugiai jaustis ir elgtis artimiausioje aplinkoje.

**Individualizavimo principas** – padėti vaikui jaustis visaverte asmenybe, atsižvelgti į kiekvieno vaiko individualius poreikius, galimybes, interesus.

**Humaniškumo principas** – pastebimas ir gerbiamas kiekvienas vaikas, palaikomi vaikų sumanymai, džiaugiamasi jų laimėjimais.

**Tęstinumo principas** – ikimokyklinio ugdymo turinys suderintas su priešmokyklinio ugdymo turiniu.

**III. TIKSLAS IR UŽDAVINIAI**

**Tikslas** – kurti sąlygas, padedančias vaikui tenkinti prigimtinius, kultūros, etninius, socialinius, pažintinius poreikius.

**Uždaviniai:**

Padėti vaikui pažinti supanti pasaulį, skatinti vaiko savarankiškumą, kūrybiškumą;

Garantuoti vaikui sveiką, saugią ir turiningą ugdymosi aplinką, padėti vaikui integruotis į visuomenę, atsižvelgiant į kiekvieno individualią socialinę patirtį, sudaryti sąlygas perimti tautos kultūros pagrindus;

Lavinti ugdytinių pažintinius gebėjimus, sudarant sąlygas domėtis, ieškoti, tyrinėti, atrasti.

**IV. UGDYMO(SI) TURINYS, METODAI, PRIEMONĖS**

Videniškių ikimokyklinės – prišmokyklinės grupės ugdymas orientuotas į sveikatos saugojimą ir stiprinimą, savęs pažinimą, tarpusavio santykius, tautiškumą bei pilietiškumą.

Ugdymo turinys paremtas visuminiu pasaulio pažinimu, plėtojant sveikatos saugojimo, pažinimo, komunikavimo, socialinę, meninę kompetencijas. Siekiama tinkamai organizuoti vaikų veiklas, sudaryti sąlygas vaikui savarankiškai veikti, derinant su numatyta bei organizuojama veikla. Sukurta aplinka, padedanti atskleisti vaikų gebėjimams, taikomi įvairūs, į vaiką orentuoti aktyvaus ugdymo metodai.

**Metodai.**

**Žaidimas** – pagrindinė veikla, skatinanti pažinti save ir aplinkinius, supančią aplinką, tenkinti savo svarbiausius poreikius. Žaidimas turi didelę įtaką vaiko kūrybinių galių plėtotei, skatina vaiko gebėjimų formavimąsi.

**Spontaniškas ugdymas** – pritariama bet kokiai vaiko inicijuotai veiklai, ji gerbiama ir laikoma vertinga patirtimi, ugdymui panaudojamos netikėtos situacijos.

**Stebėjimas, ekspermentas** – pagilina ugdytinių žinias, ugdo gebėjimą pritaikyti jas, aiškinantis natūralius procesus ir reiškinius.

**Diskusijos** – problemų, reiškinių aptarimas, minčių, idėjų išsakymas, išklausant kito nuomonę, konfliktų sprendimas. Sudaromos sąlygos vaikui spręsti visus su juo susijusius gyvenimo klausimus: aplinkos kūrimo, veiklos planavimo. Pedagogas įsiklauso į vaiko siūlymus, kartu su vaiku mąsto ir sprendžia įvairias problemas, aiškinasi reiškinius, jų esmę.

**Ekskursijos, išvykos** – po apylinkę, įžymias vietas.

|  |
| --- |
|  **2 – 3 metai** |
|  **SOCIALINĖ KOMPETENCIJA**Sietina su šiomis ugdymo sritimis: savivoka ir savigarba, emocijų suvokimo, savireguliacijos ir savikontrolės, santykių su bendraamžiais, santykių su suaugusiais bei iniciatyvumo ir atkaklumo. |
| **Esminės nuostatos:*** Vertina save teigiamai;
* Domisi savo bei kitų emocijomis bei jausmais;
* Sutelkia dėmesį;
* Geba valdyti emocijų raišką ir elgesį;
* Nusiteikęs geranoriškai bendrauti ir bendradarbiauti su suaugusiais ir bendraminčiais;
* Didžiuojasi savimi ir didėjančiais savo gebėjimais
 |
| **Siektinos vertybinės nuostatos, gebėjimai, pasiekimai** |  **Vaiko veiksenos** |
| Atpažįsta save, kalba pirmuoju asmeniu. | * Pasako savo vardą.
* Rodo į save pirštu.
* Kalboje vartoja įvardžius ,,aš“, ,,mano“.
 |
| Skiria lytis. | * Tyrinėja save veidrodyje.
* Atpažįsta, parodo kūno dalis.
* Jaučia skirtumą tarp mergaičių ir berniukų.
 |
|  Pradeda atpažinti ir atpažinti jausmus, emocijas. | * Reiškia mintis mimika: linksmas, liūdnas.
* Jaučiasi saugus grupės narių, šeimos ugdytojų tarpe.
* Kartoja veiksmus, kurie sukelia juoką, atkreipia dėmesį.
 |
| Geriau valdo savo emocijų raišką ir veiksmus. | * Varto knygeles, kur pavaizduoti liūdni, linksmi vaikai, pasako ką jie galėtų jausti.
* Žaisdamas su draugais atkreipia dėmesį į kitų jausmus, paaiškina poelgius, ima rūpintis jais.
* Pradeda išklausyti šalia esančius draugus.
 |
| Kartodamas veiksmą siekia numatyto rezultato. | * Stato iš kaladėlių namelį.
* Dėlioja dėlionę, aprengia, nurengia lėlę.
* Pats stengiasi nusirengti, tvarko savo drabužius, aunasi batus.
* Taisyklingai laiko šaukštą, plaunasi rankas.
* Piešia, šoka, dainuoja.
 |
| Bando laikytis taisyklių. | * Atitraukia ranką nuo draudžiamo daikto.
* Supranta, kad ką nors veikiant būtina laukti eilės.
* Pasidalina paprašytu daiktu ar daiktais su kitais.
* Bando prisiminti, kaip grupėje vaikai elgiasi.
* Tvarkosi savo išorę, naudoja nosinę, servetėlę.
* Pats stengiasi nusirengti, tvarko savo drabužius, aunasi batus.
* Taisyklingai laiko šaukštą. Savarankiškai valgo, žino savo vietą prie stalo, geria iš puoduko.
 |
| Nori veikti savarankiškai ir tikisi suaugusiųjų palaikymo. | * Tvarko savo drabužius, aunasi batus.
* Savarankiškai valgo, naudojasi higiena.
* Savarankiškai lipa laiptais.
* Pasirenka žaidimą, draugą bendravimui, žaidimui kartu.
 |
| Lengviau atsiskiria nuo tėvų. | * Pažįsta savo artimuosius, juos pavadina, jaučiasi mylimas.
* Neverkia paliekamas grupėje.
* Turi savo mylimą žaisliuką grupėje.
* Pažįsta auklėtoją.
* Saugiai jaučiasi grupėje.
 |
| Ieško bendraamžių draugijos, žaidžia greta. | * Pasidalina paprašytu daiktu ar daiktais su kitais.
* Pasirenka žaidimą, draugą bendravimui, žaidimui kartu.
* Šoka, juda, kruta, išreiškia save vienas, poroje, draugijoje
* Dalinasi žaislais grupėje.
* Pasiūlo žaislą draugui, rodo sugalvotus veiksmus.
* Pradeda išklausyti šalia esančius draugus.
 |
| Dažniau kalbasi su kitais vaikais. | * Žaisdamas bando kalbėti, palaikyti kontaktą.
* Naudoja gestus, veido mimiką
* Vartydamas knygutes pasakoja.
* Rodo paveikslėlius, juos įvardija.
* Kartoja veiksmus, kurie sukelia juoką, atkreikia dėmesį, bando pasakyti.
* Trumpais sakiniais reiškia savo įspūdžius, emocijas.
* Kalba žaisliniu telefonu.
* Pasakoja apie mylimą gyvūnėlį, augalus ir kitus reiškinius.
* Domisi raidėmis.
* Piešdamas, lipdydamas nusako kas tai, įvardija, pasakoja.
 |
| Nuolat ką nors veikia, žaidžia, juda. | * Aktyviai tyrinėja savo aplinką.
* Susiranda sau patinkančią vietą.
* Bėgioja grupėje su žaislu.
* Šoka, niūniuoja klausydamas muzikos.
 |
| Bando naujus žaislus, žaidimus. | * Stebėdamas grupės aplinka liečia žaislus.
* Tyrinėja, stebi kitus vaikus, bando atlikti veiksmus.
 |
| **Ugdymo(si) aplinka ir priemonės** | Popierinės kortelės vardui. Lietuvos žemėlapis, Lietuvos Respublikos vėliava, Lietuvos Respublikos herbas, gimtojo miesto herbas, gaublys, saugaus elgesio kortelės, knygelės, paveikslėliai, dėlionės, stalo žaidimai, konstruktoriai, mozaikos. |
|  **PAŽINIMO KOMPETENCIJA**Sietina su smalsiu, aktyviu aplinkos tyrinėjimu, žinių ir patirties įgijimu ir pritaikymu tolesniam pažinimui ir mokymuisi, problemų sprendimu. |
| **Esminės nuostatos:*** Didžiuojasi savimi ir didėjančiais savo gebėjimais;
* Domisi viskuo, kas vyksta aplinkui;
* Nori pažinti save ir aplinkinį pasaulį;
* Nusiteikęs tyrinėti aplinkos daiktus, jų ryšius ir santykius.
 |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Atpažįsta ir pavadina vis daugiau artimiausioje aplinkoje esančių augalų, gyvūnų, daiktų, domisi jais. | * Stebi augalus, medžius, krūmus, vandenį.
* Varto knygeles.
* Žaidžia su gyvūnais ( žaisliukais).
* Tyrinėja savo drabužius ir pavadina, pažįsta savo daiktus.
 |
| Skiria atskirus gamtos reiškinius. | * Žiūri metų laikų paveikslėlius.
* Tyrinėja smėlio savybes: sausas, šlapias, birus.
* Vartoja sąvokas: skęsta, tirpsta.
 |
| Orientuojasi savo grupės, darželio, namų aplinkoje. | * Žino, kur išdėlioti įvairūs daiktai, žaislai, pats juos suranda, pasiima, padeda.
* Žino, kur yra rūbinė, prausykla, salė, valgykla.
* Žino, kur lauke yra žaidimų aikštelė, kur važiuoja mašinos.
 |
| Žino savo ir savo šeimos narių vardus. | * Žiūri nuotraukas iš šeimos gyvenimo, komentuoja.
* Parodo ir įvardija savo šeimos narius.
* Žaidžia vaidybinius žaidimus.
 |
| Skiria sąvokas ,,mažai“ ir ,,daug“; pradeda suprasti, kaip reikia padalinti daiktus. | * Dalinasi savo vaišėmis su draugais po lygiai.
* Bando dalintis žaislais.
 |
| Geba išrikiuoti daiktus į eilę, tapatina daiktus pagal formą, dydį. | * Stato bokštą, rikiuoja kaladėles pagal spalvą, dydį.
* Atranda didelius ir mažus daiktus, trumpus, ilgus.
* Įvardija paveikslėliuose matomas veiklas.
 |
| Pradeda įsiminti pagrindines spalvas: raudoną, mėlyną, žalią, geltoną. | * Derina spalvas ir pavadina.
* Pagal spalvas atrenka daiktus.
* Žaidžia su daiktais ir susipažįsta su jų savybėmis.
 |
| Domisi, kaip kas nors veikia, vyksta, atidžiai stebi, bando. | * Mauna žiedus ant stovelio, stato bokštą.
* Bando nubrėžti brūkšnį.
* Mėgdžioja kitus.
 |
| Nepavykus įveikti kliūties, prašo pagalbos arba meta veiklą. | * Atlikdamas sudėtingesnius veiksmus stebi kas jį mato.
* Nepavykus atlikti susikremta, supyksta, nusisuka.
* Nedrąsiai paprašo suaugusiojo pagalbos.
 |
| **Ugdymo(si) aplinka ir priemonės** | Informaciniai leidiniai (knygos, žurnalai, plakatai,, stalo žaidimai ir kt.), gyvūnų, augalų, gamtovaizdžių ir gamtos paminklų nuotraukos; skaičių, formų, dydžių, spalvų kortelės; smėlis akmenukai, vanduo, gamtinė medžiaga.  |
|  **KOMUNIKAVIMO KOMPETENCIJA**Sietina su noru ir gebėjimu suprasti kitus, išreikšti save, būti suprastam; ieškoti informacijos, ja dalintis ir panaudoti.   |
| **Esminės nuostatos:*** Nusiteikęs išklausyti kitą ir išreikšti save bei savo patirtį kalba;
* Domisi rašytiniais ženklais, simboliais, skaitomu tekstu.
 |
| **Siektinos vertybinės nuostatos, gebėjimai, pasiekimai** |  **Vaiko veiksenos** |
| Klausosi naujų žodžių ir bando juos suvokti. | * Klausosi skaitomų trumpų pasakų, seka pasakos turinį, veiksmų eigą, pastebi veikėjų veiksmus.
* Atsako į klausimus.
 |
| 3-4 žodžių sakiniais kalba apie save. | * Pasako savo vardą, atliktus veiksmus įvardija žodžiais.
* Įvardija savo kūno dalis, jas rodo.
 |
|  |  |
| Kartu su suaugusiuoju dainuoja daineles, deklamuoja eilėraščius. | * Deklamuoja neilgus eilėraščius.
* Padeda išklausyti šalia esančius draugus.
* Klausosi pasakojimų.
 |
| Žino ir vartoja mandagumo žodelis. | * Bendrauja su vaikais ir suaugusiais.
* Supranta, kad reikia elgtis mandagiai, vartoja žodelius ,,ačiū“, ,,prašau“.
 |
| Domisi knygelių paveikslėliais ir tekstu. | * Klausosi sekamų pasakų.
* Klausosi magnetofonu sekamų pasakų.
* Stebi spektaklius, skirtus vaikams.
 |
| Įvairiais rašikliais brėžia vertikalias ir horizontalias keverzones. | * Piešdamas brėžia brūkšnį, linijas, apskritimą, keverzones.
* Bando įvardinti, pavadinti tai, ką nupiešė.
 |
| **Ugdymo(si) aplinka ir priemonės** | Knygos vaikams, raidynai, žodžių kortelės, stalo žaidimai, kubeliai, užrašai, skirti kalbai ugdyti; pasakų, muzikos įrašai; kompiuteris, kompiuterinės programos. |
|  **SVEIKATOS KOMPETENCIJA**Sietina su fiziniu aktyvumu bei kasdieniais gyvenimo įgūdžiais. |
| **Esminės nuostatos:*** Noriai džiaugsmingai juda;
* Noriai ugdosi sveikam kasdieniam gyvenimui reikalingus įgūdžius;
* Saugo savo sveikatą ir saugiai elgiasi aplinkoje.
 |
| **Siektinos vertybinės nuostatos, gebėjimai, pasiekimai** | **Vaiko veiksena** |
| Geba stovėti ant vienos kojos (3-4 s.). | * Šoka ant vienos ir abiejų kojų išlaiko pusiausvyrą.
 |
| Tikslingai apeina, peržengia kliūtis. | * Užlipa ant suolelio.
* Šliaužia grindimis, ropoja.
* Pralenda pro lanką, virvę, kėdutę.
* Šoka ant vienos ir abiejų kojų.
 |
| Geriau derina akies – rankos, abiejų rankų, rankų ir kojų judesius. | * Konstruoja.
* Veria ant virvutės sagas.
* Ridena, mėto gaudo, spiria kamuolį.
 |
| Valgo ir geria savarankiškai, pradeda naudotis stalo įrankiais. | * Taisyklingai laiko šaukštą, savarankiškai valgo, žino savo vietą prie stalo, geria iš puodelio.
* Nusišluosto nosį servetėle ir ją išmeta į šiukšlių dėžę
* Keliasi nuo stalo pabaigęs valgyti, tyliai pristumia kėdę.
 |
| Pasako ko nori ir ko nenori valgyti. | * Nustumia lėkštę su maistu kurio nenori, bando tai pasakyti.
* Išreiškia veido mimika, kas skanu, kas neskanu.
 |
| Pats nueina į tualetą, suaugusiojo padedamas susitvarko. | * Pasiprašo į tualetą, padedamas susitvarko.
* Suaugusiojo padedamas nusiplauna rankas.
 |
| Suaugusiojo padedamas rengiasi. | * Pats stengiasi nusirengti.
* Tvarkosi savo drabužius, aunasi batus.
 |
| Vieną kitą daiktą padeda į vietą. | * Žino žaisliukų vietą, padeda juos į vietą.
* Pasako ir padeda draugui susitvarkyti.
 |
| **Ugdymo(si) aplinka ir priemonės** | Higienos reikmenys; lankai šokdynės, virvutės, kamuoliai, kėgliai, čiužiniai; priemonės estafetėms, kliūtims; paveikslėliai, knygelės, dėlionės, kortelės augimo ir sveikatos temomis. |
|  |
|   **MENINĖ KOMPETENCIJA**Sietina su estetiniu suvokimu, menine kūryba kaip raiškos priemone, laisve bei gebėjimu kurti ir išgyventi kūrybos džiaugsmą. |
| **Esminės nuostatos**:* Domisi , gėrisi aplinka, meno kūriniais, menine veikla;
* Jaučia meninės raiškos džiaugsmą;
* Rodo norą aktyviai dalyvauti meninėje veikloje;
* Jaučia kūrybinę laisvę, kūrybos džiaugsmą.
 |
| **Siektinos vertybinės nuostatos, gebėjimai, pasiekimai** |  **Vaiko veiksenos** |
| Atpažįsta kai kuriuos girdėtus muzikos kūrinius, matytus šokius, ratelius, vaidinimo veikėjus. | * Džiaugiasi, ploja, trepsi.
* Atpažįsta mėgstamų knygelių iliustracijas, piešinėlius, mimika. gestais, garsiai reiškia emocijas.
 |
| Emocingai reaguoja žiūrinėdamas savo ir kitų piešinėlius, knygelių iliustracijas, žaislus. | * Išreiškia džiaugsmą emocijomis.
* Šypsosi, ploja, sušunka, liūdi, verkia, pyksta.
 |
| Dainuoja dviejų – keturių garsų daineles, žaidžia muzikinius žaidimus, eina ratelių, jų tekstą imituoja rankų, kūno judesiais. | * Klausydamas muzikos šoka, imituoja gyvūnų, paukščių, gamtos reiškinių garsus judesiu.
* Judesiais perteikia muzikos nuotaiką.
* Klausosi lopšinės, valso, polkutės muzikos.
 |
| Domisi muzikos instrumentais. | * Žaidžia su muzikos instrumentais.
* Barškina barškalais.
 |
| Šoka spontaniškai kurdamas dviejų – trijų natūralių judesių seką. | * Klausydamas muzikos šoka, imituoja gyvūnų, paukščių, gamtos reiškinių garsus judesiu.
 |
| Kalbėdamas intonuoja, mėgdžioja šeimos narių kalbą, veiksmus. | * Žaidžia ,,šeimą“.
* Numato personažus, apsivelka atitinkamais rūbais, kalbasi, bendrauja, mėgdžioja judesius.
 |
| Brėžia įvairias linijas, formas. | * Piešia tiesias, vingiuotas linijas, mokosi laikyti teptuką.
* Vartoja įvairias spalvas.
 |
| Atranda vis naujus dalykus artimiausioje įprastoje aplinkoje. | * Suranda žaislą kitoje, ne jo vietoje.
* Mokosi naudotis žirklėmis, kerpa siauras juosteles.
* Bando klijuoti.
 |
| Įsivaizduoja gyvūnus, augalus, daiktus, apie kuriuos jam pasakojama, skaitoma.  | * Vartydamas knygeles bando vaidinti žvėrelius, paukštelius.
* Rodo kūno judesiais, veido mimika.
 |
| **Ugdymo(si) aplinka ir priemonės** | * Priemonės piešimui, lipdymui, karpymui; muzikos instrumentai; muzikos grotuvas, įrašai.
 |
|  **4-6 metai** |
|  **SOCIALINĖ KOMPETENCIJA**Sietina su šiomis ugdymo(si) sritimis: savivokos ir savigarbos, emocijų suvokimo, savireguliacijos ir savikontrolės, santykių su bendraamžiais, santykių su suaugusiais bei iniciatyvumo ir atkaklumo. |
| **Esminės nuostatos:*** Vertina save teigiamai;
* Domisi savo ir kitų emocijomis bei jausmais;
* Sutelkia dėmesį;
* Gebą valdyti emocijų raišką bei elgesį;
* Nusiteikęs geranoriškai bendrauti ir bendradarbiauti su suaugusiais ir bendraamžiais;
* Didžiuojasi savimi ir didėjančiais savo gebėjimais.
 |
| **Siektinos vertybinės nuostatos, gebėjimai, pasiekimas** | **Vaiko veiksenos** |
| Supranta savo asmens tapatumą. | * Stebi, žiūrinėja savo kūną, pavadina jo dalis.
* Pasako savo vardą, pavardę, kiek metų, jis – berniukas ar mergaitė.
* Skiria savo asmeninius daiktus.
* Pasako kuo domisi, ką mėgsta, kokius žaislus turi.
* Apie save kalba pirmu asmeniu.
 |
| Skiria lytį. | * Pasako, kuo skirtingi žmonės: vyrai, moterys, vaikai.
* Žaidžia žaidimus, kuriuose būna mama, tėtis, vaikai.
* Klasifikuoja mergaičių ir berniukų aprangą, pomėgius, darbą.
 |
| Priskiria save šeimai, bendruomenei. | * Pasakoja apie savo šeimą, jos sudėtį, pasiskirstymą pareigomis.
* Vaidina, žaidžia, piešia šeimą.
* Pasakoja, kodėl šeima ypatinga, mylima.
* Pasakoja apie šeimos šventes, tradicijas.
 |
| Pasitiki savimi ir savo gebėjimais. | * Pasako, kas jam geriausiai sekasi.
* Pasakoja, ką moka padaryti, kaip padeda tėvams.
* Žaidžia nebijodamas rizikuoti, keisti, daryti savaip.
 |
| Atpažįsta .ir įvardina savo ir kitų jausmus ar emocijas bei jų priežastis. | * Pasako, kokia jo nuotaika.
* Mimika išreiškia nuotaiką.
* Keičia intonaciją pagal nuotaiką.
 |
| Bando atsiliepti į kitų jausmus ar emocijas, keisti savo elgesį. | * Žaisdamas, bendraudamas įvardina kito vaiko nuotaiką.
* Džiaugiasi kartu su kitu vaiku.
* Pasiūlo savo pagalbą.
* Paguodžia, užjaučia kitą vaiką;
 |
| Pasitiki pedagogais, drąsiai reiškia savo nuomonę, tariasi, derasi. | * Kreipiasi į pedagogą vardu.
* Klausia pedagogo nuomonės, atsižvelgia į ją.
* Rodo simpatiją, prieraišumą pedagogui.
 |
| Žino, kaip reikia elgtis su nepažįstamais suaugusiais. | * Pasako, kokie pavojai gali kilti bendraujant su nepažįstamais žmonėmis.
* Vaidina situacijas, kuriose reikia rasti išeitį.
 |
| Turi bent vieną draugą, supranta, kas yra gerai, kas blogai. | * Pasako savo darželio, kiemo draugų vardus.
* Apibūdina savo draugų išvaizdą.
* Pasako, kaip reikia elgtis, kad turėtum draug.;
* Pasako, kaip galima susidraugauti.
* Pasako, kaip galima susitaikyti susipykus.
 |
| Palankiai bendrauja su visais, supranta savo žodžių ir veiksmų pasekmes draugystei. | * Apibūdina kito vaiko asmenines savybes.
* Apibūdina netinkamai pasielgusio vaiko ketinimus.
* Klausosi pasakų, žiūri animacinius filmukus apie draugystę.
* Dalyvaudamas išvykose, šventėse bendrauja su kitų vaikų ;šeimos nariais nepažįstamais vaikais.
* Pakviečia žaisti, sako komplimentus, saugo paslaptis.
 |
| Ilgesniam laikui įsitraukia į suaugusiojo pasiūlytą veiklą, siūlo kitiems įsitraukti į jo pasiūlytą veiklą. | * Mėgina, tyrinėja, kūrybiškai įgyvendina pedagogo pasiūlytas idėjas.
* Stebi suaugusius, jų veiksmus, klausydamas paaiškinimo, bando naujus veikimo bei elgesio būdus, juos perima, kūrybiškai pritaiko.
* Siūlo savo idėjas, inicijuoja veiklą.
 |
| Savarankiškai bando įveikti kliūtis, nepasisekus kreipiasi į bendraamžius ir tik po į suaugusįjį. | * Pats randa išeitį iš įvairių žaidybinių situacijų.
* Dažnai išsprendžia konfliktą, susitaria be suaugusiojo pagalbos.
* Bando naujus veiklos būdus.
* Pasiūlo ir priima bendraamžių pagalbą, paprašo pagalbos.
 |
| **Ugdymo(si) aplinka ir priemonės** | Popierinės kortelės vardui; Lietuvos žemėlapis; Lietuvos Respublikos vėliava (maža); Lietuvoje Respublikos herbas; gimtojo miesto herbas; gaublys; saugaus elgesio kortelės, knygelės, paveikslėliai, dėlionės, stalo žaidimai, nuotaikų kortelės; siužetiniai žaislai; stalo žaidimai; dėlionės; žaislai, skirti žaidimui poromis (šaškės, domino); konstruktoriai, mozaikos. |
|  **PAŽINIMO KOMPETENCIJA**Sietina su smalsiu, aktyviu aplinkos tyrinėjimu, žinių ir patirties įgijimu ir pritaikymu tolesniam pažinimui ir mokymuisi, problemos sprendimu. |
| **Esminės nuostatos:*** Didžiuojasi savimi ir didėjančiais savo gebėjimais;
* Domisi viskuo, kas vyksta aplinkui, noriai stebi, bando samprotauti;
* Nori pažinti save ir aplinkinį pasaulį, džiaugiasi sužinojęs ką nors nauja;
* Nusiteikęs pasaulio pažinimui naudoti skaičius ir skaičiavimus;
* Nusiteikęs tyrinėti aplinkos daiktus, jų ryšius ir santykius;
* Domisi tuo, kas nauja, palankiai nusiteikęs naujoms veikloms.
 |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Ieško atsakymų į klausimus, rodo iniciatyvą iškeliant ir sprendžiant problemas. | * Ieško informacijos knygose, enciklopedijose.
* Klausinėja, domisi, prašo papasakoti.
* Pavadina, aiškina, apibūdina daiktus, reiškinius, patirtus išgyvenimus.
 |
| Kalba apie tai, ko norėtų išmokti.Išsiaiškina, kokios informacijos reikia. | * Domisi profesijomis, įvardina, kuo norėtų būti užaugęs.
* Įvardina, ką gali padaryti pats ir ko norėtų išmokt.;
* Ieško informacijos knygose, enciklopedijos.;
* Žiūrinėja paveikslus, nuotraukas.
 |
| Atpažįsta, su kokiu sunkumu ar problema susidūrė. | * Susidūręs su problema, bando spręsti ją pats.
* Žino, kurią problemą gali įveikti pats ar su bendraamžių pagalba, kada reikia kreiptis į suaugusįjį.
* Tariasi, aiškinasi, reiškia ir gina savo nuomonę.
 |
| Domisi aplinka, augalais, gyvūnais, atlieka paprastus bandymus. | * Artimiausioje aplinkoje stebi augalus.
* Vardija, ko reikia augalams, kad jie augtų.
* Pasakoja, kaip gyvūnai susiranda maisto, kokiuose namuose gyvena.
* Grožisi aplinką puošiančiais augalais.
* Vyksta į ekskursiją.
 |
| Domisi praeitimi, istorija, kitomis šalimis. | * Klausosi pasakų, eilių, dainų, padavimų, sakmių, ir mįslių.
* Žino, kad žmonės pasaulyje kalba įvairiomis kalbomis.
* Žiūrinėja senas nuotraukas.
* Domisi Lietuvos ir pasaulio istorija: varto knygeles, enciklopedijas, žiūri vaizdo įrašus.
 |
| Tyrinėjimams pasitelkia įrankius ir kitas priemones. | * Pasako, kam skirtas termometras.
* Grupėje ant palangės augina augalus, laisto prižiūri, stebi jų keitimąsi.
* Pasaulio pažinimui naudoja regą, klausą, uoslę, liežuvį ir lytėjimą.
* Eksperimentuoja ir stebi savo veiksmų rezultatus.
 |
| Aiškinasi, kuo yra panašus su savo artimaisiais, kuo skiriasi nuo jų, | * Domisi savimi ir kitais žmonėmis: jų panašumais, skirtumais, išvaizda, jausmais, mintimis, darbais ir kūryba, gyvenimo būdu.
* Piešia šeimos narius, juos vaidina.
 |
| Palygina daiktus, medžiagas, atsižvelgdamas į savybes, juos grupuoja ir klasifikuoja. | * Pasako daikto paskirtį, paaiškina jo struktūrą, elementus.
* Stato daiktus mažėjančia/ didėjančia tvarka.
* Pasako kelis požymius, kuriais daiktai skiriasi.
 |
| Žino tėvų profesijas, įvardija giminaičius. | * Pasako, kuo dirba tėvai, seneliai.
* Domisi paslaugų tarnybomis, apibūdina profesijas, su kuriomis susiduria savo aplinkoje.
* Žaidžia stalo žaidimus, loto, kortelių žaidimus apie profesijas.
 |
| Žino savo namų adresą, šalį, sostinės pavadinimą. | * Pasako savo miesto pavadinimą, gatvę, kurioje gyvena.
* Pasako sostinės pavadinimą, piešia žinomus objektus.
 |
| Žino tradicines šventes. | * Pasakoja, kokias šventes jie švenčia namie su šeima.
* Švenčia įvairias tradicines šventes darželyje.
* Pasako, kokiu metų laiku vyksta šventė.
 |
| Skiria naminius ir laukinius gyvūnus. | * Stebi laukinių ir naminių gyvūnų elgseną.
* Domisi ūkininko sodyboje gyvenančiais gyvūnais; miesto augintiniais.
* Pasako, kuo gyvūnai panašūs ir skiriasi.
* Klausosi pasakų, eilių apie gyvūnus, jų savybes.
* Nori prižiūrėti gyvūnus, jaučia už juos atsakomybę.
 |
| Pradeda suprasti Žemės, Saulės, Mėnulio ir kitų dangaus kūnų ryšius. | * Kartu su auklėtoja aiškinasi apie žemės planetą ir dangaus kūnus.
* Pasako, kad dieną šviečia Saulė, o naktį Mėnulis.
* Įvardina, kam reikalinga Saulės šviesa ir šiluma, kokia jos įtaka žmonėms, gyvūnams, augalams.
 |
| Pradeda jausti prieraišumą prie artimiausios gamtinės aplinkos. | * Pastebi įvairius pėdsakus gamtoje, pasako, kieno ji.
* Domisi savo namais, sodyba, kaimu, gatve, kurioje gyvena.
* Rūpinasi augintiniais, rūpinasi žiemojančiais paukšteliais.
 |
| Mokosi rūšiuoti atliekas. | * Pasako pagrindinius atliekų rūšiavimo principus, pasako, kodėl reikia rūšiuoti atliekas.
* Žino ir apibūdina, kur dedamos aplinkos.
* Iš buitinių atliekų gamina įvairius darbelius.
 |
| Susieja daiktų kiekį su skaičiumi. | * Žaidžia stalo žaidimus, kuriuose naudojamas kauliukas.
* Žaidžia domino, kortelių žaidimus, atlieka užduotis pratybų sąsiuviniuose.
 |
| Skaičiuoja bent iki 10. | * Skaičiuoja daiktus, metus, žmones.
* Vartoja kelintinius skaitvardžius – pirmas, antras.
* Nustato skaičiaus ,,kaimyną.“
* Skaičiuoja, pasako, kelintas eilėje.
 |
| Atpažįsta, atkuria, sukuria skirtingų garsų, formų, spalvų sekas. | * Pasako, iš kokių elementų susideda raštas.
* Piešia, margina, spalvina įvairius raštus.
* Piešiniuose vaizduoja įvairių didžių žmones, gyvūnus, daiktus.
 |
| Skiria plokštumos ir erdvės figūras. | * Savo darbeliuose formoms pavaizduoti panaudoja įvairius daiktus.
* Stebi aplinkos daiktų formas.
* Lanksto įvairių formų lankstinius.
 |
| Grupuoja, klasifikuoja daiktus pagal dydį, formą, spalvą. | * Lygindamas, tyrinėdamas, rūšiuodamas, vertina daiktų dydį.
* Daiktus lygina uždėdamas vienas ant kito, vieną prie kito.
* Dėlioja figūras, daiktus nuo mažiausio iki didžiausio ir atvirkščiai.
* Atrenka parodytos formos, spalvos, dydžio žaislus, daiktus.
 |
| Matuoja atstumą, ilgį tūrį, masę nevartodamas sąvokų, | * Žaidžia su smėliu, vandeniu, keičia indų formą.
* Rankose laikydamas daiktus nustato, kuris sunkesnis, lengvesnis.
* Matuoja daiktų dydį, storį, ilgį. Panaudoja saują, pėdą, pirštą.
 |
| Pradeda suvokti metų laikų, laiko tėkmę ir trukmę. | * Stebi gamtos spalvas, jų kaitą priklausomai nuo metų laiko, skiria metų laiką pagal pokyčius gamtoje.
* Žino ir apibūdina įvairius gamtos reiškinius.
* Apibūdina aprangą, avalynę, reikalingą žmogui kiekvienam metų laikui.
* Piešiniuose vaizduoja įvairius metų laikus.
* Vartoja sąvokas ,,šiandien“, ,,vakar“, ,,rytoj“.
 |
| Ugdymo(si) aplinka ir priemonės. | Popierinės kortelės vardui; Lietuvos žemėlapis; Lietuvos Respublikos vėliava (maža); Lietuvos Respublikos herbas; gimtojo miesto herbas; gaublys; saugaus elgesio kortelės, knygelės, paveikslėliai, dėlionės, stalo žaidimai, nuotaikų kortelės; siužetiniai žaislai; stalo žaidimai; dėlionės; žaislai, skirti žaidimui poromis (šaškės, domino); konstruktoriai, mozaikos. |
|  **KOMUNIKAVIMO KOMPETENCIJA**Sietina su noru ir gebėjimu suprasti kitus, išreikšti save, būti suprastam |
| **Esminės nuostatos:*** Nusiteikęs išklausyti kitą ir išreikšti save bei savo patirtį kalba;
* Domisi rašytiniais ženklais, simboliais, skaitomu tekstu.
 |
| **Siektinos vertybinės nuostatos, gebėjimai, pasiekimai** |  **Vaiko veiksenos** |
| Klausosi įrašų, tekstų bendrine kalba ir tarme. | * Klausosi sekamų pasakų, sakmių, padavimų, skaitomų pažintinės literatūros kūrinių.
* Žaidžia įvairius kalbinius, lietuvių liaudies žaidimus bei ratelius, klausosi pedagogo kalbos.
* Klausosi tautosakos kūrinėlių, pastebi juose tarmiškus žodžius, bando juos atkartoti.
 |
| Išgirsta pirmą, paskutinį ir žodžio viduryje esančius garsus. | * Įvairios žaidybinės veiklos metu žaidžia garsais.
* Nusako pirmą ir paskutinį garsą žodžiuose.
 |
| Seka ir suvokia knygelės, pasakojimo, pokalbio eigą. | * Klausosi pokalbių, pasakojimų sekimo, deklamavimo ir skaitymo, muzikos įrašų.
* Klausinėja, ką reiškia nežinomi žodžiai.
* Nusako kūrinio veiksmo vietą, laiką, eigą, apibūdina veikėjus.
 |
| Kalba natūraliai, vartodamas vaizdingus žodžius. | * Užmezga kontaktą, pasiūlo ką nors daryti (žaisti, piešti, dirbti) kartu, vienam ar keliems bendraamžiams.
* Paprašo informacijos, dalijasi su kitais turima informacija.
* Diskutuoja įvairiomis temomis.
* Kalbasi apie bendravimo, elgesio taisykles.
* Tyli, kai kalba grupės draugas ar pedagogas, paiso grupėje sukurtų kito klausymo taisyklių.
* Pakartoja, pasako kitaip, jei jo nesupranta.
* Atsako į pateiktus klausimus.
 |
| Garsiai svarsto planuojamos veiklos eigą. | * Pasakoja, ką ruošiasi daryti, koks bus rezultatas.
* Kalba apie tai, ką norėtų veikti, matyti, išgirsti.
* Pasakoja apie savo ir kitų veiklą.
 |
| Pasakoja, kalba apie savo patirtį, norus, svajones, problemas. | * Ką nors praneša, papasakoja didesnei vaikų grupei.
* Bendraamžiams išdėsto kilusias problemas.
* Kalba, ką mato, girdi, veikia.
* Kalbasi su bendraamžiais, pedagogais, pasakoja patirtus įspūdžius, nutikimus.
* Kalbasi telefonu, ,,rašo“ laiškus.
 |
| Komentuoja meno kūrinius, atpasakoja pasakas. | * Pasakoja žiūrėdamas į paveikslėlius.
* Padedant pedagogui atpasakoja pasakas.
* Seka savo sukurtas pasakas.
* Turi mėgstamų kūrinių, žurnaliukų, TV laidų herojų.
 |
| Kuria ir pasakoja įvairius tekstus, deklamuoja. | * Mokosi eilėraščių, dainelių, klausosi lietuvių liaudies ir kitos muzikos.
* Seka girdėtas pasakas, kuria savo.
* Skaito knygelių, žurnalų, laikraščių iliustracijas.
 |
| Domisi knygomis, įvairiais rašytiniais tekstais. | * Pasirenka knygą, varto, žiūrinėja.
* Atsineša mėgstamą knygą ir apie ją pasakoja kitiems.
* Taiso apiplyšusias grupės bibliotekėlės knygas.
 |
| Supranta, kad garsas siejasi su raide, o raidės sudaro žodį. | * Mokosi taisyklingai ir aiškiai tarti gimtosios kalbos žodžius.
* Žaidžia garsais, kuria naujus žodžius, ieško panašiai skambančių.
 |
| Žino keliolika abėcėlės raidžių. | * Rodo ir įvardija raides.
* Rašo savo vardą, tėvų vardų pirmąsias raides.
* Manipuliuoja įvairios medžiagos raidėmis.
 |
| Supranta rašymo tikslus. | * Žymi daiktus kortelėmis su užrašytu vardu.
* Keverzoja, piešia, rašo raides, žodžius.
* Kuria knygeles, skelbimus, kvietimus, sveikinimo atvirukus.
 |
| Įvairiais simboliais bando perteikti informaciją. | * Piešia didžiąsias raides, skaitvardžius.
* Piešia ornamentus, spalvina, karpo, lipdo tekstą.
* Rašo lentoje, smėlyje ir kitur.
 |
| Kompiuteriu rašo raides, žodžius. | * Susipažįsta su kompiuteriu, naudojimosi juo galimybėmis, sudedamosiomis dalimis: klaviatūra, monitoriumi, pele.
* Stebi, kaip rašo, spausdina ar renka tekstą kompiuteriu suaugusieji.
* Kompiuteriu parašo savo vardą.
 |
| **Ugdymo(si) aplinka ir priemonės** | Knygos vaikams, raidynai, žodžių kortelės, stalo žaidimai, kubeliai, užrašai skirti kalbai ugdyti; pasakų, muzikos įrašai; kompiuteris, kompiuterinės programos. |
|  **SVEIKATOS KOMPETENCIJA**Sietina su šiomis ugdymo sritimis: fiziniu aktyvumu bei kasdieniais gyvenimo įgūdžiais. |
| **Esminės nuostatos:*** Noriai džiaugsmingai juda;
* Noriai ugdosi sveikam kasdieniam gyvenimui reikalingus įgūdžius;
* Saugo savo sveikatą ir saugiai elgiasi aplinkoje.
 |
| **Siektinos vertybinės nuostatos, gebėjimai, pasiekimai** |  **Vaiko veiksenos** |
| Eina ratu, poroje, prasilenkiant, gyvatėle, atbulomis, šonu. | * Vaikšto tiesiai nedidelėmis grupelėmis, visa grupė.
* Vaikšto vorele salės pakraščiais pagal daiktinius orientyrus, keičiant vedėjus.
* Vaikšto poromis, susikabinus rankomis, keičiant kryptį.
* Vaikšto dideliu ratu, susikabinus rankomis.
* Vaikšto tarp išdėstytų daiktų.
* Vaikšto vorele pirštų galais, kulnimis, aukštai keliant kelius.
* Vaikšto peržengdamas per daiktus, gulinčius ant žemės (lazdas, kaladėles, kėglius.)
* Vaikšto dviese, trise, vorele įvairiai susikabinus rankomis, keičiant tempą, darant posūkius.
* Vaikšto su gimnastikos lazda už nugaros sulenktomis per alkūnes rankomis.
* Vaikšto suoleliu pernešdamas įvairius daiktus; ties viduriu prasilenkdamas su draugu.
* Vaikšto keturpėsčias pralįsdamas pro virvutę, pro lanką.
 |
| Bėga pristatomu ir pakaitiniu žingsniu, aukštai keldamas kelius. | Bėga tiesiai nedidelėmis grupelėmis, visa grupė.* Bėga vorele salės pakraščiais pagal daiktinius orientyrus, keičiant vedėjus, keičiant kryptį.
* Bėga tarp dviejų nubrėžtų linijų (25-30 cm) jų neužminant.
* Bėga vorele įvairiai keičiant tempą, darant posūkius.
* Išsisklaidžius po signalo ieško savo vietos voroje; sustoja įvairiais rikiuotės būdais (poromis, ratu, keliais ratais, voromis, eile).
* Bėga išsiskleidžiant, gaudant ir išsisukinėjant; pabėga nuo gaudančiojo, paveja bėgantįjį.
* Bėga plačiu žingsniu, peržengiant kliūtis.
* Pagal signalą kaitalioja ėjimą su bėgimu.
 |
| Šokinėja ant vienos kojos judant pirmyn, šoka į tolį, į aukštį. | * Šokinėja siekdami daikto.
* Nušoka nuo paaukštinimo.
* Šokinėja per nedidelę kliūtį (virvutę, plokščią lentą).
* Šokinėja abiem kojomis judėdami į priekį.
* Nušoka nuo paaukštinimo į lanką; šokinėja viena koja iš lanko į lanką.
* Šokinėja iš vietos arba įsibėgėjus į aukštį, peršokant kliūtį.
* Šokinėja pirmyn suspaudę tarp kojų kokį daiktą.
* Šokinėja per sukamą ilgą šokdynę.
* Šokinėja į tolį iš vietos, įsibėgėjus.
 |
| Rankos ir pirštų judesius atlieka vikriau, greičiau, tiksliau, kruopščiau. | * Sulaiko paridentą kamuolį ir ridena jį atgal.
* Laisvai meta kamuolį į priekį ir bėga jo pagauti.
* Meta kamuolį į viršų ir jį sugauna.
* Meta kamuolį į žemę ir jį sugauna.
* Meta kamuolį kitam ir sugauna metamą atgal.
* Meta į tolį mažus kamuoliukus, kankorėžius, smėlio maišelius ir pan.
* Užsisega, atsisega drabužius; varsto, kopijuoja, konstruoja, žaidžia su dėlionėmis.
 |
| Tiksliau valdo pieštuką, žirkles. | * Kerpa žirklėmis.
* Piešia, kopijuoja, apvedžioja linijas.
* Brėžia tiesias, pasvirusias linijas, kopijuoja spausdintines raides, ornamentus.
 |
| Žaidžia komandoje, derina veiksmus. | * Savarankiškai žaidžia ir organizuoja įvairius sportinius žaidimus.
* Dalyvauja estafetėse.
* Geranoriškai, garbingai ir nuotaikingai rungtyniauja ir lenktyniauja.
* Veikia drauge, suteikia pagalbą kitam ar jos paprašo, džiaugiasi bendrais pasiekimais fizinėje veikloje.
 |
| Su kamuoliu atlieka sporto žaidimų elementus. | * Ridena kamuolį į vartus, taiko į daiktus (kėglius, kamuolius ir pan.).
* Meta kamuolį į žemę ir atmuša keletą kartų iš eilės.
* Eina ir bėga ridendamas, varydamas kamuolį vingiais tarp daiktų.
* Mėto kamuolį per kliūtis vienas kitam ir jį sugauna.
 |
| Valgo tvarkingai. | * Naudojasi stalo įrankiais (šaukštu, šakute).
* Naudojasi servetėle.
* Valgo neskubėdamas, gerai sukramto maistą.
* Mandagiai elgiasi ir bendrauja prie stalo.
 |
| Žino, kad maistas reikalingas, kad augtų, būtų sveikas. | * Pasakoja apie pagrindinius sveikatos požymius, klausosi kūrinėlių apie sveikatą, sveiką maistą.
* Varto enciklopedijas, patiekalų knygas, kuria plakatus, lankstinukus, receptų knygas.
* Domisi patiekalo sudedamosiomis dalimis.
* Pjausto, sveria, dalina daržoves, vaisius ir kt. maisto produktus.
 |
| Įvardija vieną kitą produktą, kurį valgyti sveika, kurį - ne. | * Kalbasi apie maisto produktus, kuriuos valgyti sveika ir tuos, kurių reikėtų atsisakyti.
* Plauna vaisius, daržoves.
* Varto knygeles, diskutuoja, domisi sveiku maistu, daržovių ir vaisių nauda sveikatai.
* Pratinasi valgyti daugiau daržovių, vaisių.
* Pratinasi nevalgyti nežinomo maisto.
 |
| Savarankiškai serviruoja ir tvarko stalą. | * Budi grupėje.
* Susipažįsta su maisto gaminimo higiena ir stalo serviravimu.
 |
| Savarankiškai rengiasi, aunasi. | * Savarankiškai rengiasi.
* Užsisega sagas, užsitraukia užtrauktukus.
* Užsiriša batų raištelius.
* Tvarkingai susideda drabužius ir avalynę.
* Rūpinasi rūbų, avalynės švara.
 |
| Priminus, savarankiškai plaunasi rankas, prausiasi, nusišluosto. rankas ir veidą. | * Diskutuoja apie švaros ryšį su sveikata
* Plauna rankas prieš valgį, parėjęs iš lauko, pasinaudojęs tualetu.
* Naudojasi nosine čiaudant, kosint, sergant sloga.
* Savarankiškai naudojasi tualetu.
 |
| Priminus stengiasi vaikščioti, sėdėti taisyklingai. | * Pratinasi teisingai stovėti, sėdėti įvairios veiklos metu: žaisdamas, piešdamas, žiūrėdamas knygeles, televizorių ir kt..
 |
| Dažniausiai savarankiškai tvarkosi žaislus ir veiklos vietą | * Pats susitvarko darbo vietą po įvairios veiklos.
* Susitvarko žaislus, padeda juos į tam skirtą vietą.
* Pavalgęs nusineša indus į virtuvėlę.
 |
| Stengiasi laikytis susitartų taisyklių | * Kalba, diskutuoja apie saugų elgesį kieme, parke, gatvėje, prie vandens.
* Domisi, aiškinasi, kur kreiptis pagalbos nelaimės atveju.
* Įsimena pagalbos telefoną.
* Kalba, komentuoja kaip elgtis su nepažįstamais žmonėmis.
 |
| Stebint suaugusiam saugiai naudojasi pavojingais įrankiais | * Atsargiai naudojasi žirklėmis, peiliu, klijais ir kt..
* Diskutuoja apie pavojingus sveikatai elektros prietaisus, rozetes, peilius, kitus aštrius daiktus.
* Neliečia vaistų, buitinės chemijos.
 |
| **Ugdymo(si) aplinka ir priemonės** | Higienos reikmenys; lankai šokdynės, virvutės, kamuoliai, kėgliai, čiužiniai; priemonės estafetėms, kliūtims; paveikslėliai, knygelės, dėlionės, kortelės augimo ir sveikatos temomis. |
|  **MENINĖ KOMPETENCIJA**Sietina su estetiniu suvokimu, menine kūryba kaip raiškos priemone, laisve bei gebėjimu kurti ir išgyventi kūrybos džiaugsmą. |
| **Esminės nuostatos*** Domisi, gėrisi aplinka, meniniais kūriniais, menine veikla;
* Jaučia meninės raiškos džiaugsmą;
* Rodo norą aktyviai dalyvauti meninėje veikloje;
* Jaučia kūrybinės laisvės, spontaniškos improvizacijos bei kūrybos džiaugsmą.
 |
| **Siektinos vertybinės nuostatos, gebėjimai, pasiekimai** | **Vaiko veiksenos** |
| Pasakoja įspūdžius apie muzikos, vaidinimo, šokio dailės kūrinių siužetą, vaizduojamus įvykius, veikėjus, kilusią nuotaiką. | * Lankosi, stebi, pasakoja, apibūdina, vertina tai, ką matė parodoje, spektaklyje.
* Kuria, fantazuoja, seka juokų pasakas.
* Laisvai spontaniškai reiškia savo įspūdžius, išgyvenimus.
 |
| Stengiasi kuo gražiau šokti, vaidinti, deklamuoti, groti, dainuoti, piešti. | * Vaidina-žaidžia trumpas sceneles pagal literatūrinius, muzikinius, istorinius, pačių pasiūlytus siužetus.
* Parodo parengtas sceneles draugams, tėvams, švenčių, koncertų metu.
* Vaidindami atskleidžia savo meninius gebėjimus: dainuoja, šoka, groja.
* Piešia, kuria įvairioms parodėlėms.
 |
| Gėrisi ir grožisi savo menine kūryba. | * Aktyviai eksponuoja savo darbus, rodo kitiems.
* Įgarsina pasakodami, improvizuodami savo piešinį.
* Klausydami muzikos stengiasi susikaupti, įsiklausyti.
* Aptaria savo ir kitų vaikų dailės darbus.
 |
| Dainuoja sudėtingesnio ritmo, melodijos vienbalses dainas. | * Išbando, atranda naudoja balso galimybes, taisyklingai kvėpuoja, aiškiai artikuliuoja ir tiksliai intonuoja.
* Dainavimą papildo judesiais.
 |
| Melodiniais, vaikiškais muzikos instrumentais groja 2-3 garsų melodijas. | * Grodami išbando įvairius garsų išgavimo būdus: mušimą, pūtimą, braukimą.
* Groja, žaidžia įvairius kvėpavimo žaidimus.
* Groja ritmus su pauzėmis, keičia grojimo tempą.
 |
| Pritaria suaugusiojo grojimui, stengiasi kartu pradėti ir baigti kūrinį. | * Klausosi, atlieka tautosakos kūrinius, liaudies dainas,
* Atliekamiems kūrinėliams pritaria barškučiais, būgneliais ir kt.
 |
| Šoka sudėtingesnius ratelius, įvairių žingsnių ir natūralių judesių šokius. | * Sudaro paprasčiausias figūras: sustoja į ratelį, vorą, dviem eilėmis, poromis.
* Šokdami rateliu gali keisti ratelio dydį, kryptį, atlikti dviejų dalių šokius, žaidimus.
* Juda zigzagais, sudaro ratelį savarankiškai.
 |
| Vaizdus papildo grafiniais ženklais (raidėmis, skaičiais, žodžiais). | * Pratinsi užrašyti vardą ar pirmąją jo raidę.
* Plėšo, kerpa, klijuoja įvairias geometrines formas, dėlioja ornamentus.
* Naudoja horizontalias, vertikalias, pasvirusias linijas.
 |
| Nori atlikti ir suprasti vis daugiau naujų, nežinomų dalykų. | * Pratinasi naudoti, pažinti pagrindines spalvas veikloje: tapydami, aplikuodami, darydami atspaudus, konstruodami, žaisdami.
* Vardina, išreiškia metų laikų spalvas, jų nuotaiką spalvomis, simboliais.
* Tapo plačiu teptuku, pamirkytu vandenyje (be dažų) ant šaligatvio, tvoros ar kt.
 |
| Kelia probleminius klausimus, diskutuoja, įsivaizduoja, fantazuoja. | * Stebi žmonių, gyvūnų, paukščių pėdsakus sniege, smėlyje, patys juos padaro.
* Naudoja įvairaus dydžio kartono dėžes žaidimams.
 |
| Ieško naujų idėjų, netikėtų sprendimų, neįprastų medžiagų, priemonių, lengvai, greitai keičia, pritaiko, siekia savito rezultato. | * Eksperimentuodami su įvairiomis priemonėmis ir medžiagomis atranda įvairias linijas, dėmes, jų derinius.
* Piešia, lanksto, klijuoja įvairias plokščias ir pusiau plokščias formas.
* Išbando įvairias priemones, kuriomis galima štampuoti: pagaliukai, trintukai, kamšteliai iš bulvės, morkos, burokėlio
* Kuria paveikslėlį iš spalvoto plastilino ant kartono.
* Kuria iš gamtinių medžiagų.
 |
| **Ugdymo(si) aplinka ir priemonės.** | Priemonės piešimui, lipdymui, karpymui; muzikos instrumentai; muzikos grotuvas, įrašai. Priemonės piešimui, lipdymui, karpymui; muzikos instrumentai; muzikos grotuvas, įrašai. |
|  |

**V. UGDYMO PASIEKIMAI IR JŲ VERTINIMAS**

Vertinimo tikslas – padėti auklėtojoms ir kitiems ugdymo dalyviams tikslingai stebėti vaikų ugdymo pasiekimus, pažangą, atpažinti jų ugdymo poreikius, kuo kryptingiau pritaikant ikimokyklinio ugdymosi turinį vaikų grupei ir kiekvienam vaikui, garantuojant ugdymo prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo programų.

Grupės vaikų vertinimas vyksta pagal ,,Ikimokyklinio amžiaus vaikų pasiekimo aprašą”. Vaikų pasiekimų vertinimo principai: planingumas, objektyvumas, visapusiškumas, informatyvumas, vaiko pažangos fiksavimas, jautrumas, humaniškumas,

Vertinimo dalyviai: pedagogai, specialistai (logopedas), vaikai, tėvai.

Vertinimo metodai: stebėjimas, savianalizė, nuolatinė refleksija, diskusijos, stebėjimas ir analizė, pokalbis ir interviu, tyrimas. Forma: žaidimai, praktinis darbas pasakojimas, piešimas ir komentavimas.

Vaikų darbai ir analizės segamos į atskirus aplankus, skirtus kiekvienam ugdytiniui. Aplanke surinkta medžiaga leidžia pastebėti vaiko pasiekimus pagal ugdomas kompetencijas.

**VI. NAUDOTA LITERATŪRA**

1. Ankstyvojo amžiaus vadovas. Tėvams, globėjams, pedagogams. – V., 2001.

2. Bandžienė, O. ir kt. Vaikų kūno kultūra. – Š., 2004.

3. Doge, D.T. ir kt. Ankstyvojo amžiaus vaikų kūrybiškumo ugdymas. – V., 2008.

4. Doge, D.T. ir kt. Ikimokyklinio amžiaus vaikų kūrybiškumo ugdymas. – V., 2007.

5. Grinevičienė N. Vaikystės žaidimai. – K., 2002.

6. Ikimokyklinio amžiaus vaikų pasiekimų aprašas. Lietuvos Respublikos švietimo ir mokslo ministerija. – 2014.

7. Metodinės rekomendacijos ikimokyklinio ugdymo programai rengti. – V., 2006.

8. Lietuvos Respublikos švietimo ir mokslo ministerija. Priešmokyklinio ugdymo bendroji programa.–V., 2014.

9. Lietuvos respublikos švietimo įstatymas, 2011.

10. Valstybinė švietimo 2013-2022 metų strategija, 2013.

11. Jungtinių Tautų vaiko teisių konvencija, ratifikuota 1995 m. Lietuvos Respublikos įstatymu Nr. 1-983.

12. LR Seimo nutarimas Nr. IX-1569 „Dėl Vaiko gerovės valstybės politikos koncepcijos patvirtinimo“, 2003.

13. Ikimokyklinio ugdymo metodinės rekomendacijos. Lietuvos Respublikos švietimo ir mokslo ministerija. – 2015.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_